Ficellesbréck zu Dikrech
Déi sougenannt Ficellesbréck zu Dikrech ass eng Bréck, déi fir Foussgänger a Vëlosfuerer reservéiert ass. Den Numm Ficellesbréck kënnt vun de schwaarze stole Seeler, déi wéi Ficellen ausgesinn.

Déi stole Schréiseelbréck, gebaut am Hallefharfesystem, gouf 1974 gebaut an huet eng total Längt vu 65 Meter. Den Tablier ass aus arméiertem Bëtong an dat klengt Feld huet eng Längt vu 15 m. D'Haaptfeld iwwerspaant op 50 m d'Sauer a féiert vun der Dikrecher Gare an de Quartier Sauerwiss.

D'Bréck steet op där Plaz, wou fréier eng Eisebunnsbréck vun der Eisebunnsstreck Ettelbréck-Waasserbëlleg stoung.

Literatur  
 René Walther: Ponts haubanées, Presses Polytechniques et Universitaires Romandes, Lausanne (Suisse), 1985, pp. 162. ISBN 2-88074-091-6,

Foussgängerbrécken zu Lëtzebuerg
Vëlosbrécken zu Lëtzebuerg
Schréiseelbrécken
Brécken iwwer d'Sauer
Gemeng Dikrech
Bauwierker 1974